Operasjon Bjørnøya

Operasjon Bjørnøya (originaltittel: Bear Island) er en britisk-kanadisk thriller fra 1979 regissert av Don Sharp. De ledende rollene spilles av  Donald Sutherland, Vanessa Redgrave, Richard Widmark, Christopher Lee og Lloyd Bridges. Filmen er løst basert på Alistair MacLean kriminalroman Bear Island (utgitt på norsk i 1972 under tittelen Perleporten).

Filmen ble ingen publikumssuksess. Noe som gjorde at andre planlagte filmatiseringer av MacLeans bøker ble avlyst.

Handling 
En FN-ekspedisjon blir sendt til Bjørnøya for å foreta værobservasjoner. Etterhvert viser det seg at flere av medlemmene har helt andre grunner for å være der enn værobservasjoner. Leiren bli snart hjemsøkt av mystiske hendelser og mistenkelige dødsfall. Det viser seg at hendelsene er knyttet opp til en hemmelig beholdning med gull som tyske nazister gjemte på øya under krigen. Nynazister forsøker å få fatt på gullet for å finansiere sin bevegelse.

Om filmen 
Innspillingen ble gjort i Pinewood Studios i London, samt i Alaska og Canada. Innspillingsstedene i Nord-Amerika ble valgt for å gi inntrykk av en så vill og ekstrem arktisk natur som mulig; de har få likheter med landskapet på den virkelige Bjørnøya. 

VGs anmelder gav den terningkast én og skrev: «Sett med norske øyne er denne filmen ufrivillig parodisk for det meste, handlingen er overspent, og den forhåndsreklamerte spenningen blir i stedet til hoderystende latter».

Rollebesetning 
 Donald Sutherland – Frank Lansing
 Vanessa Redgrave – Heddi Lindquist
 Richard Widmark – Otto Gerran
 Christopher Lee – Lechinski
 Lloyd Bridges – Smithy
 Bruce Greenwood – Technician Tommy
 Barbara Parkins – Judith Rubin
 Patricia Collins – Inge Van Zipper
 Mark Jones – Cook
 August Schellenberg – Marine Technician
 Candace O'Connor – Laboratory Assistant
 Michael Collins – Ship's Captain

Referanser

Eksterne lenker 
 

Britiske thrillerfilmer
Canadiske thrillerfilmer
Filmer basert på bøker
Filmer fra 1979
Engelskspråklige filmer
Filmer basert på verk av Alistair MacLean
Filmer lagt til Arktis